# Castell d'Agres

### De Viquipèdia

El castell d'Agres és un castell en la població d'Agres (el Comtat), situat en un esperó a 800 m., junt al convent i monestir d'Agres.

## [edita] Història

D'aquest castell apareixen diferents referències històriques. L'11 de març de 1255 el rei concedeix aquest i altres castells de la zona a Ximén Pérez de Oriz. I a partir de llavors, el castell va canviant de propietari contínuament fins que en la segona meitat del segle XV passà a mans de Joan Roiç de Corella, comte de Cocentaina.

Al castell també s'han trobat mínimes restes d'època musulmana.

## [edita] Estat actual

El castell, en runa total, consta d'un espai enmurallat de 2500 m.2 amb forts desnivells interns. L'alçada del mur varia entre 0,94 i 0,45 m., bastit amb tapial de maçoneria. També hi han dues torres, una de planta quadrada i altra rectangular, amb una alçada variable entre els 0,85 i 0,94 m. La zona inferior del castell quedà completament transformada després de la construcció del convent en 1578.

## [edita] Accés

Com s'ha dit abans, el castell queda adossat a l'actual monestir d'Agres, situat a la part alta del nucli urbà del poble d'Agres.

## [edita] Bibliografia

- El Comtat, una terra de castells. Editat pel Centre d'Estudis Contestans. 1996.

Obtingut de "http://ca.wikipedia.org../../../c/a/s/Castell_d%27Agres_dc12.html"

Categoria: Castells del Comtat

##### Views

- Article
- Discussió
- Revisió actual

##### Cerca